મુખ્યપ્રધાન વિજય રૂપાણીએ પત્રકાર પરિષદ યોજીને માહિતી આપતાં જણાવ્યું હતું કે કેન્દ્ર સરકારે જનતાને પેટ્રોલ અને ડીઝલમાં રાહત મળે એટલે તમામ રાજ્યને અપીલ કરી હતી કે રાજ્યો પોતાના ટેક્સમાં ઘટાડો કરે. ગુજરાત સરકારે તે જ દિવસે ટેક્સ ઘટાડવાની જાહેરાત કરી હતી. સામાન્ય જનતાની રાહત માટે નાણાં વિભાગ સાથે ચર્ચા-વિચારણા કરી પેટ્રોલ અને ડીઝલના વેટમાં ટેક્સના દરમાં ૪ ટકાનો ઘટાડો કરી પેટ્રોલમાં રૂ.૨.૯૩ ઘટાડવામાં આવ્યા છે અને ડીઝલમાં રૂ.૨.૭૨નો ઘટાડો કરવામાં આવ્યો છે, જેથી આજ રાતથી રાજ્યમાં પેટ્રોલ રૂ.૬૭.૫૩ અને ડીઝલ રૂ.૬૦.૭૭ના ભાવે મળશે. આ નિર્ણયથી રાજ્ય સરકારને રૂ. ૨૩૧૬ કરોડની અોછી અાવક થશે. ભારત સરકારે એક્સાઇઝ ઘટાડી ત્યારે ગુજરાતની પણ ટેક્સ ઘટાડવાની લાગણી હતી. કેન્દ્ર સરકારે જે અપીલ કરી તેના પર આ નિર્ણય લેવામાં આવ્યો છે.